**Ministru kabineta noteikumu projekta „Grozījumi Ministru kabineta 2014.gada 11.februāra noteikumos Nr.93 „Kārtība, kādā Iekšlietu ministrijas sistēmas iestāžu un Ieslodzījuma vietu pārvaldes amatpersona ar speciālo dienesta pakāpi, kura atvaļināta no dienesta sakarā ar noteiktajām prasībām neatbilstošu veselības stāvokli, saņem apmaksātus veselības aprūpes pakalpojumus”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts „Grozījumi Ministru kabineta 2014.gada 11.februāra noteikumos Nr.93 „Kārtība, kādā Iekšlietu ministrijas sistēmas iestāžu un Ieslodzījuma vietu pārvaldes amatpersona ar speciālo dienesta pakāpi, kura atvaļināta no dienesta sakarā ar noteiktajām prasībām neatbilstošu veselības stāvokli, saņem apmaksātus veselības aprūpes pakalpojumus””” (turpmāk – projekts) izstrādāts, lai pilnveidotu tiesisko regulējumu attiecībā uz apmaksātas veselības aprūpes pakalpojumu saņemšanas nosacījumiem Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālo dienesta pakāpi, kuras atvaļinātas no dienesta sakarā ar noteiktajām prasībām neatbilstošu veselības stāvokli, ja tā iemesls ir ievainojums vai sakropļojums, vai citāds veselības kaitējums (izņemot arodslimību), kas gūts ar dienesta pildīšanu sasitītā nelaimes gadījumā (turpmāk – atvaļinātas amatpersonas).  Projekts paredz šādus būtiskākos grozījumus Ministru kabineta 2014.gada 11.februāra noteikumos Nr.93 „Kārtība, kādā Iekšlietu ministrijas sistēmas iestāžu un Ieslodzījuma vietu pārvaldes amatpersona ar speciālo dienesta pakāpi, kura atvaļināta no dienesta sakarā ar noteiktajām prasībām neatbilstošu veselības stāvokli, saņem apmaksātus veselības aprūpes pakalpojumus” (turpmāk – noteikumi Nr.93) tiesību normās:   1. pilnveidots tiesiskais regulējums attiecībā uz atsevišķiem veselības aprūpes pakalpojumu apmaksas nosacījumiem, tajā skaitā, ievērojot izmaiņas veselības aprūpes pakalpojumu organizēšanas kārtībā, stājoties spēkā Ministru kabineta 2018.gada 28.augusta noteikumiem Nr.555 “Veselības aprūpes pakalpojumu organizēšanas un samaksas kārtība”; 2. pilnveidots tiesiskais regulējums attiecībā uz fizisko personu datu apstrādes nosacījumiem, papildinot un precizējot nosacījumus fizisko personu datu un tos saturošo dokumentu apstrādei, nosakot datu veidus, kādus Iekšlietu ministrijas veselības un sporta centrs ir tiesīgs saņemt, izmantot, glabāt un nodot citām personām, apstrādes darbības un to glabāšanas termiņus; 3. papildināts un precizēts esošais tiesiskais regulējums attiecībā uz to, kādi dokumenti iesniedzami Iekšlietu ministrijas veselības un sporta centrā atvaļinātai amatpersonai nepieciešamo izmeklējumu, plānveida ķirurģisko operāciju, medicīniskās rehabilitācijas kursu apmaksas garantēšanai un apmaksai un izdevumu par iegādātajiem medikamentiem kompensācijai.   Projekts stāsies spēkā atbilstoši Oficiālo publikāciju un tiesiskās informācijas likumam nākamajā dienā pēc Ministru kabineta noteikumu izsludināšanas. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Iekšlietu ministrijas iniciatīva atbilstoši deleģējumam Valsts un pašvaldību institūciju amatpersonu un darbinieku atlīdzības likuma 39.panta otrajā daļā, lai pilnveidotu tiesisko regulējumu attiecībā uz apmaksātas vaselības aprūpes pakalpojumu saņemšanas nosacījumiem atvaļinātām amatpersonām.  Ministru kabineta 2018.gada 6.marta sēdes protokollēmuma (Nr.14, 40.§) 3.punkts, kas nosaka uzdevumu ministrijām līdz 2018.gada 1.decembrim izvērtēt, vai attiecīgās nozares normatīvie akti, kas paredz fizisko personu datu apstrādi, atbilst Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk – Vispārīgā datu aizsardzības regula) prasībām, un, ja nepieciešams, izstrādāt normatīvo aktu projektus un noteiktā kārtībā iesniegt tos izskatīšanai Ministru kabinetā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumi Nr.93 nosaka apmaksātu veselības aprūpes pakalpojumu saņemšanas nosacījumus Iekšlietu ministrijas sistēmas iestāžu un Ieslodzījuma vietu pārvaldes amatpersonai ar speciālo dienesta pakāpi, kura ir atvaļināta no dienesta sakarā ar noteiktajām prasībām neatbilstošu veselības stāvokli, ja tā iemesls ir ievainojums vai sakropļojums, vai citāds veselības kaitējums (izņemot arodslimību), kas gūts ar dienesta pienākumu pildīšanu saistītā nelaimes gadījumā, apmaksājamo veselības pakalpojumu veidus un apmaksas kārtību, kā arī veselības aprūpes pakalpojumus un izdevumus, kuri netiek apmaksāti.  Veselības aprūpes aprūpes pakalpojumu izdevumus atvaļinātām amatpersonām apmaksā Iekšlietu ministrijas veselības un sporta centrs.  2.1. Izvērtējot spēkā esošo tiesisko regulējumu, ir konstatēta nepieciešamība pilnveidot tiesisko regulējumu attiecībā uz atsevišķiem veselības aprūpes pakalpojumu apmaksas nosacījumiem:  1) Stājoties spēkā Ministru kabineta 2018.gada 28.augusta noteikumiem Nr.555 “Veselības aprūpes pakalpojumu organizēšanas un samaksas kārtība” (piemērojami ar 2018.gada 1.septembri) no pacienta veicamajiem maksājumiem ir izslēgtas pacienta iemaksas.  Līdz ar to, projekts paredz grozījumus spēkā esošajos noteikumos Nr.93, svītrojot nosacījumus par pacienta iemaksu apmaksu.  2) Saskaņā ar spēkā esošo noteikumu Nr.93 6.5.apakšpunktu atvaļinātai amatpersonai sedz izdevumus par medicīniskās rehabilitācijas kursiem. Minētā tiesību norma ir precizējama, jo atbilstoši paredzēto sociālo garantiju mērķim izdevumus par medicīniskās rehabilitācijas kursu, līdzīgi kā plānveida ķirurģisko operāciju gadījumā, būtu jāsedz ar nosacījumu, ka medicīniskās rehabilitācijas kurss ir nepieciešams nelaimes gadījumā gūtā ievainojuma vai sakropļojuma seku ārstēšanai.  2) Spēkā esošo noteikumu Nr.93 17.punkts nosaka veselības aprūpes pakalpojumus, kuru izdevumus atvaļinātai amatpersonai neapmaksā un nekompensē. Ņemot vērā medicīnisko tehnoloģiju un pieejamo veselības aprūpes pakalpojumu attīstību, Ministru kabineta 2018.gada 28.augusta noteikumos Nr.555 “Veselības aprūpes pakalpojumu organizēšanas un samaksas kārtība” definēto no valsts budžeta neapmaksājamo pakalpojumu sarakstu un tajā izmantoto terminoloģiju, lai nodrošinātu vienveidīgu tās izmantošanu tiesību aktos, kā arī tiesību normu interpretācijā un praktiskajā piemērošanā konstatētos atsevišķos problēmjautājumus, minētajā tiesību normā, precizējot izmantoto terminoloģiju un veicot šādas būtiskākās izmaiņas.  Noteikumu Nr.93 17.punktā noteikto neapmaksājamo un nekompensējamo pakalpojumu saraksts ir papildināms ar androloga, cilmes šūnu un dzimumšūnu bankas pakalpojumiem, kā arī izdevumiem, kas saistīti ar ēdināšanu dienas stacionārā, kā arī uzturēšanos dienas stacionārā ārpus dienas stacionāriem normatīvajos aktos noteiktā darbalaika, izņemot gadījumus, ja centrā ir iesniegti stacionāra izsniegti dokumenti, kas apliecina, ka atvaļinātai amatpersonai pēc ķirurģiskās operācijas radušās komplikācijas un nepieciešama ārstniecības personu uzraudzība, jo šādi pakalpojumi pēc būtības nav saistīti ar ietekmi uz atvaļinātas amatpersonas veselības stāvokli un nav vērsti uz paredzēto apmaksātas veselības aprūpes mērķi atvaļinātām amatpersonām.  Dienas stacionāru darbalaiks noteikts Ministru kabineta 2018.gada 28.augusta noteikumos Nr.555 “Veselības aprūpes pakalpojumu organizēšanas un samaksas kārtība”.  Minēto iemeslu dēļ atvaļinātām amatpersonām neapmaksājamo un nekompensējamo pakalpojumu saraksts papildināms arī ar mākslas terapijas, psihologa, uztura speciālista, reitterapijas, logopēda pakalpojumiem, izņemot gadījumus, ja šie pakalpojumi tiek rekomendēti un saņemti multiprofesionālas komandas ietvaros sniegto medicīniskās rehabilitācijas pakalpojumu laikā, kā arī papildināms ar pakalpojumiem, kas saistīti alkohola, narkotisko, psihotropo vai toksisko vielu noteikšanu (šajā gadījumā izņēmums ir gadījumi, ja tas nepieciešams atvaļinātas amatpersonas ārstnieciskā procesa nodrošināšanai).  Noteikumu Nr.93 17.punkts ir precizējams, lai pēc iespējas skaidrāk un konkrētāk definētu netradicionālās ārstniecības metodes, kuras atvaļinātām amatpersonām neapmaksā un nekompensē, minot, ka to skaitā ir komplementārās medicīnas metodes. Papildinošās (komplementārās) medicīnas metodes ir iekļautas Nacionālā veselības dienesta uzturētajā Ārstniecībā izmantojamo medicīnisko tehnoloģiju datu bāzē[[1]](#footnote-1).  Noteikumu Nr.93 17.punkts ir papildināms ar izņēmumiem attiecībā uz manipulācijām, kuru izdevumi atvaļinātām amatpersonām būtu kompensējami, neraugoties uz to, ka pakalpojumi nav iekļauti Ministru kabineta 2018.gada 28.augusta noteikumos Nr.555 “Veselības aprūpes pakalpojumu organizēšanas un samaksas kārtība” noteiktajā no valsts budžeta apmaksājamo pakalpojumu sarakstā, tajā skaitā Nacionālā veselības dienesta publicētajā apmaksājamo manipulāciju sarakstā, paredzot, ka atvaļinātām amatpersonām noteikto izmaksu kompensācijas limitu ietvaros kompensē arī laboratoriskos izmeklējumus ar ārsta speciālista nosūtījumu.  Tāpat Noteikumu Nr.93 17.punkts ir papildināms ar izņēmumiem attiecībā uz manipulācijām, kuru izdevumi atvaļinātām amatpersonām būtu kompensējami, neraugoties uz to, ka pakalpojumi nav iekļauti Ministru kabineta 2018.gada 28.augusta noteikumos Nr.555 “Veselības aprūpes pakalpojumu organizēšanas un samaksas kārtība” noteiktajā no valsts budžeta apmaksājamo pakalpojumu sarakstā, attiecībā uz medicīniskās rehabilitācijas un fizikālās medicīnas pakalpojumiem, ņemot vērā, ka fizioterapijas pakalpojumi ietilpst medicīniskās rehabilitācijas pakalpojumu grupā[[2]](#footnote-2). Medicīniskās rehabilitācijas un fizikālās medicīnas pakalpojumi ir vērsti uz slimības un traumu seku novēršanu, ir saistīti ar ietekmi uz atvaļinātas amatpersonas veselības stāvokli un vērsti uz paredzēto apmaksātas veselības aprūpes mērķi amatpersonām, paātrinot un veicinot amatpersonu atveseļošanos. Spēkā esošie Noteikumi Nr.93 paredz tiesības atvaļinātām amatpersonām saņemt tikai apmaksātus fizikālās medicīnas pakalpojumus un medicīnisko rehabilitāciju ārstnieciskās rehabilitācijas iestādē viena gada laikā ne vairāk kā 500 *euro* apmērā. Lai viennozīmīgi un atvaļinātām amatpersonām pieejamā veidā definētu to medicīniskās rehabilitācijas un fizikālās medicīnas pakalpojumu klāstu, kas tām tiks apmaksāts vai kompensēts Noteikumi Nr.93 papildināti ar pielikumu, kurā ir izvērsts šo pakalpojumu saraksts. Projekts paredz atvaļinātām amatpersonām apmaksāt un kompensēt pēc būtības to fizioterapijas un fizikālās terapijas metožu klāstu[[3]](#footnote-3), kas visbiežāk tiek izmantots tradicionālajā medicīnā. Projekts, analoģiski kā tas ir noteikts spēkā esošajā tiesiskajā regulējumā, paredz, ka šie pakalpojumi tiek apmaksāti vai kompensēti, ja tie saņemti ar ārsta speciālista nosūtījumu, lai nodrošinātu to, ka ir medicīniskās indikācijas attiecīgās manipulācijas veikšanai. Savukārt, izņēmums šajā ziņā ir attiecināts uz limfodrenāžas pakalpojumiem, paredzot, ka šie pakalpojumi tiek apmaksāti vai kompensēti, ja tie saņemti ar fizikālās un rehabilitācijas medicīnas ārsta, ķirurga, onkologa ķīmijterapeita vai flebologa nosūtījumu, jo šie pakalpojumi ārstniecisku indikāciju gadījumā ir saistīti ar onkoloģiskām saslimšanām un asinsvadu patoloģijām.  Noteikumu Nr.93 17.punkts ir precizējams, lai pēc iespējas skaidrāk definētu kompensējamās izmaksas par ambulatori veicamajām injekcijām, papildinot ar skaidrojumu “tajā skaitā intraartikulārās injekcijas ar ārstniecības līdzekļu ievadīšanu” un aizstātu “fizikālās medicīnas pakalpojumus” ar “medicīniskās rehabilitācijas un fizikālās medicīnas pakalpojumiem”, jo fizioterapijas pakalpojumi ietilpst medicīniskās rehabilitācijas pakalpojumu grupā[[4]](#footnote-4) un ir vērsti uz slimības un traumu seku novēršanu un rehabilitāciju.  Noteikumu Nr.93 17.punkts ir precizējams, paplašinot atvaļinātām amatpersonām kompensējamo pakalpojumu apjomu, paredzot izņēmuma gadījumu, kādā atvaļinātām amatpersonām apmaksā un kompensē zobu protezēšanu, konkretizējot, ka tie ir gadījumi, ja zoba protezēšanas iemesls ir trauma, kas saskaņā ar aktu par nelaimes gadījumu darbā ir gūta nelaimes gadījumā, pildot dienesta pienākumus, kā arī paredzot, ka atvaļinātai amatpersonai apmaksā un kompensē tikai pirmreizēju zobu protezēšanu pēc iegūtās traumas, izslēdzot gadījumus, kad protezēšanas apmaksa tiktu pieprasītu atkārtotu protezēšanas manipulāciju gadījumā, piemēram, ja persona vēlas nomainīt vienu zoba implantu ar citu.  Šādā gadījumā tiktu nodrošināts vienlīdzības princips analoģiski Ministru kabineta 2010.gada 21.jūnija noteikumos Nr.569 „Kārtība, kādā Iekšlietu ministrijas sistēmas iestāžu un Ieslodzījuma vietu pārvaldes amatpersona ar speciālo dienesta pakāpi saņem apmaksātus veselības aprūpes pakalpojumus” noteiktajiem pakalpojumu apmaksas nosacījumiem amatpersonām.  Noteikumu Nr.93 17.12.apakšpunkts paredz, ka atvaļinātām amatpersonām neapmaksā un nekompensē pakalpojumus, kas saņemti iestādē vai tās struktūrvienībā (nodaļā vai kabinetā), kas nav reģistrēta ārstniecības iestāžu reģistrā (izņemot redzes pārbaudi). Minētais nosacījums ir precizējams, lai nodrošinātu atbilstību normatīvajiem aktiem un tajos noteiktajiem nosacījumiem, kas attiecināmi uz ārstniecības iestādēm.  Saskaņā ar Ārstniecības likuma 1.panta 3.punktu ārstniecības iestādes ir ārstu prakses, valsts un pašvaldību iestādes, komercsabiedrības, kas reģistrētas ārstniecības iestāžu reģistrā, atbilst normatīvajos aktos noteiktajām obligātajām prasībām ārstniecības iestādēm un to struktūrvienībām un nodrošina ārstniecības pakalpojumus, bet saskaņā ar minētā likuma 1.panta 18.punktu obligātās prasības ārstniecības iestādēm un to struktūrvienībām ir prasības, kuru izpilde jānodrošina ārstniecības iestādēm vai to struktūrvienībām, lai tajās būtu atļauts sniegt pacientiem medicīnisko palīdzību. Atbilstoši Ārstniecības likuma 55.pantam ar ārstniecību drīkst nodarboties tikai tādas ārstniecības iestādes, kas atbilst ārstniecības iestādēm un to struktūrvienībām noteiktajām obligātajām prasībām, ko nosaka Ministru kabineta 2009.gada 20.janvāra noteikumos Nr. 60 „Noteikumi par obligātajām prasībām ārstniecības iestādēm un to struktūrvienībām” noteiktajām prasībām.  Sastopami gadījumi, kad amatpersona vai atvaļināta amatpersona griežas ārstniecības iestādē, kura ir reģistrēta ārstniecības iestāžu reģistrā, bet nav paziņojusi par atbilstību obligātajām prasībām vispār vai kādam no atsevišķiem pakalpojumiem (kabinetiem). Ņemot vērā, ka šādus pakalpojumus ārstniecības iestāde nav tiesīga sniegt, nebūtu pieļaujama arī izdevumu kompensēšana minētajos gadījumos.  Ņemot vērā minēto, projekts paredz precizēt 17.punktu, nosakot, ka netiek apmaksāti vai kompensēti veselības aprūpes pakalpojumi, kas saņemti iestādē, kura nav reģistrēta ārstniecības iestāžu reģistrā (izņemot redzes pārbaudi), vai kurai nav atbilstība obligātajām prasībām, kas ārstniecības iestādēm un to struktūrvienībām noteikta normatīvajos aktos.  Šāds nosacījums ir atbilstošs arī Ministru kabineta 2018.gada 28.augusta noteikumiem Nr.555 “Veselības aprūpes pakalpojumu organizēšanas un samaksas kārtība”, kuru 8.punktā ir noteikts, ka valsts apmaksātus veselības aprūpes pakalpojumus var sniegt tikai tie veselības aprūpes pakalpojumu sniedzēji, kuri ir reģistrējušies ārstniecības iestāžu reģistrā un atbilst obligātajām prasībām, kas ārstniecības iestādēm un to struktūrvienībām noteikta normatīvajos aktos.  2.2. Izvērtējot spēkā esošo tiesisko regulējumu, ir konstatēta nepieciešamība pilnveidot tiesisko regulējumu attiecībā uz fizisko personu datu apstrādes nosacījumiem, ievērojot Vispārīgās datu aizsardzības regulas 6.panta 3.punktā noteiktās prasības juridiskā datu apstrādes pamata noteikšanai, kā arī Fizisko personu datu apstrādes likuma 25.panta pirmo daļu, kas nosaka, ka minētās regulas 6. panta 2. un 3. punkta prasības attiecībā uz datu apstrādi, kas veicama, lai izpildītu uz pārzini attiecināmu juridisku pienākumu, uzdevumu, ko pārzinis veic sabiedrības interesēs, vai lai pārzinis varētu īstenot tam likumīgi piešķirtas oficiālās pilnvaras, ir noteiktas attiecīgo jomu regulējošos normatīvajos aktos.  Līdz ar to, projektā ir nepieciešams veikt grozījumus, papildinot un precizējot nosacījumus fizisko personu datu un tos saturošo dokumentu apstrādei, nosakot datu veidus, kādus Iekšlietu ministrijas veselības un sporta centrs ir tiesīgs saņemt, izmantot, glabāt un nodot citām personām, apstrādes darbības un to glabāšanas termiņus.  Minētie grozījumi ir būtiski arī tāpēc, ka Iekšlietu ministrijas veselības un sporta centrs veic īpašas kategorijas datu (veselības datu) apstrādi.  Fizisko personu datu apstrādes mērķis atbilstoši noteikumos Nr.93 noteiktajam ir apmaksāt un kompensēt atvaļinātām amatpersonām veselības aprūpes pakalpojumus.  Fizisko personu datu apstrādes tiesiskais pamats ir Vispārīgās datu aizsardzības regulas 6.panta 1.punkta c) apakšpunkts (“apstrāde ir vajadzīga, lai izpildītu uz pārzini attiecināmu juridisku pienākumu”) un e) apakšpunkts (“apstrāde ir vajadzīga, lai izpildītu uzdevumu, ko veic sabiedrības interesēs vai īstenojot pārzinim likumīgi piešķirtās oficiālās pilnvaras”), kā arī Vispārīgās datu aizsardzības regulas 9.panta 2.punkta b) apakšpunkts (“apstrāde ir vajadzīga, lai realizētu pārziņa pienākumus un īstenotu pārziņa vai datu subjekta konkrētas tiesības nodarbinātības, sociālā nodrošinājuma un sociālās aizsardzības tiesību jomā, ciktāl to pieļauj Savienības vai dalībvalsts tiesību akti vai koplīgums atbilstīgi dalībvalsts tiesību aktiem, paredzot piemērotas garantijas datu subjekta pamattiesībām un interesēm”) ievērojot Iekšlietu ministrijas veselības un sporta centram noteiktos pienākumus saskaņā ar Valsts un pašvaldību institūciju amatpersonu un darbinieku atlīdzības likuma 39.panta otro daļu, Noteikumiem Nr.93 un Ministru kabineta 2010.gada 5.oktobrī noteikumu Nr.943 “Iekšlietu ministrijas veselības un sporta centra nolikums” 2.3., 3.2. un 3.4.apakšpunktu.  Ņemot vērā minēto, projektā ir iekļauti šādi grozījumi noteikumos Nr.93:   1. Noteikta iekļaujamā informācija ārstniecības iestādes rēķinos, kas tiek iesniegti Iekšlietu ministrijas veselības un sporta centrā, lai būtu iespējams apmaksāt atvaļinātām amatpersonām sniegtos veselības aprūpes pakalpojumus.   Rēķiniem ir ne tikai jāatbilst grāmatvedības jomas normatīvo aktu prasībām attiecībā uz maksājumu attaisnojuma dokumentiem, bet arī jāsatur informāciju par atvaļināto amatpersonu, kura saņēmusi pakalpojumu, tās vārdu, uzvārdu un personas kodu, tās saņemto pakalpojuma veidu, pakalpojuma saņemšanas datumu un cenu.  Minētais informācijas apjoms ir minimālais nepieciešamais, lai varētu identificēt amatpersonu, izvērtēt vai saņemtais pakalpojums atbilst noteikumos Nr.93 noteiktajiem nosacījumiem par to, kādos gadījumos un kādi pakalpojumi tiek apmaksāti atvaļinātām amatpersonām, un ar ārstniecības iestādi noslēgtajam līgumam un/vai sniegtajai garantijai par pakalpojuma apmaksu, kā arī konstatētu katrai atvaļinātajai amatpersonai apmaksāto pakalpojumu summu.  Šobrīd spēkā esošie noteikumi nenosaka ārstniecības iestāžu rēķinos iekļaujamo informāciju, rēķinos tā tiek iekļauta atbilstoši ar ārstniecības iestādēm noslēgtajiem līgumiem un vienojoties ar tām.  Rēķinu iesniegšana notiek, Iekšlietu ministrijas veselības un sporta centram un ārstniecības iestādei vienojoties, un iesniegšanas kārtība tiek noteikta savstarpēji noslēgtajos līgumos.   1. Noteikta informācija par atvaļināto amatpersonu, ko Iekšlietu ministrijas veselības un sporta centrs ir tiesīgs nodot ārstniecības iestādei vai medicīniskās rehabilitācijas iestādei, sniedzot veselības aprūpes pakalpojumu apmaksas garantiju izmeklējumu, plānveida ķirurģisko operāciju un medicīniskās rehabilitācijas gadījumā. Apmaksas garantijas vēstulēs iekļaujama šāda informācija:   - informācija par atvaļināto amatpersonu, kurai pakalpojuma apmaksa tiek garantēta (vārds, uzvārds, personas kods), lai identificētu pakalpojuma saņēmēju;  - informācija par pakalpojumu, kura apmaksu centrs garantē (pakalpojuma veidu un datumu (saņemšanas laiku)), lai viennozīmīgi identificētu apmaksājamo pakalpojumu un tā apjomu.  Noteikumos Nr.93 minētās plānveida ķirurģiskās operācijas un medicīniskā rehabilitācija nav attiecināma uz gadījumiem, kad atvaļināta amatpersona saņem veselības aprūpes pakalpojumus, kurus apmaksā Nacionālais veselības dienests no valsts budžeta dotācijas no vispārējiem ieņēmumiem līdzekļiem, kas piešķirti Veselības ministrijas veselības aprūpes nodrošināšanas programmai.  3) Precizēta informācija par atvaļinātas amatpersonas iesniegumā par apmaksātu veselības aprūpes pakalpojumu saņemšanu, iesniegumā par veselības aprūpes izdevumu kompensāciju, plānveida ķirurģiskās operācijas un medicīniskās rehabilitācijas apmaksas garantiju norādāmo informāciju.  Atvaļinātas amatpersonas iesniegumā iekļaujama šāda informācija:   * atvaļinātas amatpersonas (iesnieguma iesniedzēja) vārds, uzvārds un personas kods, lai viennozīmīgi identificētu iesnieguma iesniedzēju; * dzīvesvietas adrese, lai nodrošinātu saziņu ar atvaļinātu amatpersonu (atbildes sniegšanu, lēmuma nosūtīšanu), ievērojot Administratīvā procesa likuma 56.pantu, kā arī Paziņošanas likuma 4.panta pirmo daļu, paredzot, ka atvaļināta amatpersona var norādīt adresi, uz kuru vēlas saņemt korespondenci (kas var arī nebūt deklarētā dzīvesvietas adrese); * iesniegumā par veselības aprūpes izdevumu kompensāciju - konts kredītiestādē, lai būtu iespējams veikt kompensācijas izmaksu atvaļinātai amatpersonai;   Atvaļināta amatpersona iesniegumā var norādīt kontaktinformāciju - tālruņa numuru un elektroniskā pasta adresi, saziņai ar atvaļinātu amatpersonu, lai nepieciešamības gadījumā precizētu no tās saņemto informāciju, informētu par pakalpojuma apmaksas garantiju u.tml.  4) Noteikta informācija par Iekšlietu ministrijas veselības un sporta centrā saņemto dokumentu un tajos iekļautās informācijas glabāšanas termiņiem, paredzot, ka no atvaļinātām amatpersonām saņemtie iesniegumi veselības aprūpes izdevumu kompensācijai un tiem pievienotie maksājumus apliecinošie attaisnojuma dokumenti un to informācija, kā arī rēķini par atvaļinātām amatpersonām sniegtajiem maksas veselības aprūpes pakalpojumiem un to informācija glabājama piecus gadus no to saņemšanas vai līdz brīdim, kad pilnībā sasniegts šo dokumentu izmantošanas mērķis, vai to izmantošanas juridiskā nepieciešamība. Piecu gadu termiņš šajā gadījumā noteikts, ievērojot, ka iesniegumi veselības aprūpes izdevumu kompensācijai un tiem pievienotie maksājumus attaisnojošie dokumentu un rēķinu glabāšanas termiņš ir pielīdzināms grāmatvedības attaisnojuma dokumentiem likuma “Par grāmatvedību” 10.panta otrās daļas ceturtajā punktā noteiktajam glabāšanas termiņam.  Atvaļinātu amatpersonu iesniegumiem, sarakstei ar atvaļinātām amatpersonām, ārstniecības iestādēm un medicīniskās rehabilitācijas iestādēm par plānveida ķirurģisko operāciju, medicīniskās rehabilitācijas kursu un izmeklējumu apmaksas garantiju glabāšanas termiņš nosakāms 10 gadi no to saņemšanas vai nosūtīšanas vai līdz brīdim, kad pilnībā sasniegts šo dokumentu izmantošanas mērķis, vai to izmantošanas juridiskā nepieciešamība, ievērojot to, ka šādai informācijai ir piemērojams īslaicīgi glabājamas informācijas statuss un vispārējo civiltiesisko saistību noilguma termiņu.  2.3. Ievērojot nepieciešamību pilnveidot juridisko pamatu fizisko personu datu apstrādei, kā arī, lai normatīvajā aktā noteiktu dokumentu apjomu un tajos iekļaujamo informāciju, kas iesniedzama Iekšlietu ministrijas veselības un sporta centrā, ir nepieciešams papildināt un precizēt noteikumus Nr.93 attiecībā uz to, kādi dokumenti iesniedzami Iekšlietu ministrijas veselības un sporta centrā lēmuma par tiesībām saņemt apmaksātus veselības aprūpes pakalpojumus pieņemšanai, atvaļinātai amatpersonai nepieciešamo izmeklējumu, plānveida ķirurģisko operāciju, medicīniskās rehabilitācijas kursa apmaksas garantēšanai un izdevumu par iegādātajiem medikamentiem kompensācijai.  Ņemot vērā minēto, projektā ir iekļauti šādi grozījumi noteikumos Nr.93:   1. Saskaņā ar noteikumu Nr.93 3.punktu Iekšlietu ministrijas veselības un sporta centrs lēmumu par tiesību saņemt apmaksātus veselības aprūpes pakalpojumus piešķiršanu vai atteikumu saņemt apmaksātus veselības aprūpes pakalpojumus pieņem pēc tam, kad ir izvērtēts atvaļinātas amatpersonas iesniegums, rīkojums par amatpersonas atvaļināšanu no dienesta, nelaimes gadījumu apliecinošie dokumenti un medicīniskā dokumentācija. Savukārt, saskaņā ar noteikumu Nr.93 2.punktā noteikto atvaļināta amatpersona līdz ar iesniegumu iesniedz Iekšlietu ministrijas veselības un sporta centrā medicīnisko dokumentāciju par nelaimes gadījumā gūtā ievainojuma, sakropļojuma vai citāda veselības kaitējuma ārstēšanu, bet nav noteikta kārtība pārējās noteikumu Nr.93 3.punktā noteiktās dokumentācijas saņemšanai.   Ņemot vērā minēto, projekts paredz papildināt spēkā esošos noteikumus Nr.93, nosakot, ka atvaļināta amatpersona ir tiesīga iesniegt dokumentu par atvaļināšanu no dienesta un nelaimes gadījumu apliecinošos dokumentus, bet ja atvaļināta amatpersona dokumentus par atvaļināšanu no dienesta un nelaimes gadījumu apliecinošos dokumentus neiesniedz, Iekšlietu ministrijas veselības un sporta centrs attiecīgo informāciju iegūst [Administratīvā procesa likumā](https://likumi.lv/ta/id/55567-administrativa-procesa-likums) noteiktajā kārtībā. Tādējādi, tiek ievēroti Administratīvā procesa likuma 59.panta nosacījumi informācijas ieguvei.   1. Spēkā esošo noteikumu Nr.93 7.5.apakšpunktā noteikts, ka medicīniskās rehabilitācijas kursu atvaļinātai amatpersonai apmaksā, pamatojoties uz atvaļinātas amatpersonas iesniegumu, kam pievienots ārsta speciālista atzinums vai nosūtījums rehabilitācijas kursam.   Esošais tiesiskais regulējums nav pietiekams, lai būtu iespējams atbilstoši minētajā tiesību normā noteiktajam pieņemt lēmumu par medicīniskās rehabilitācijas kursa apmaksu un sagatavot medicīniskās rehabilitācijas iestādei apmaksas garantijas vēstuli, jo neidentificē amatpersonas iesniegumā iekļaujamās informācijas apjomu, tajā skaitā medicīniskās rehabilitācijas iestādi, kurā plānots medicīniskās rehabilitācijas kurss, un plānoto medicīniskās rehabilitācijas sākuma datumu. Tāpat nav noteikts kādā veidā Iekšlietu ministrijas veselības un sporta centram iespējams saņemt informāciju par plānotās medicīniskās rehabilitācijas izmaksām, lai pārliecinātos par to atbilstību noteikumos Nr.93 noteiktajiem izmaksu apmaksas nosacījumiem.  Ņemot vērā minēto, projekts paredz papildināt spēkā esošos noteikumus Nr.93 ar nosacījumiem par medicīniskās rehabilitācijas kursa apmaksai iesniedzamajiem dokumentiem un to saturu:  - atvaļinātas amatpersonas iesniegumā iekļaujamās informācijas apjomu, kas ir minimālais nepieciešamais informācijas apjoms par atvaļinātai amatpersonai nepieciešamo plānoto medicīnisko rehabilitāciju;  - fizikālās un rehabilitācijas medicīnas ārsta nosūtījumu rehabilitācijas kursam, citu atvaļinātas amatpersonas rīcībā esošu medicīnisko dokumentāciju, kas apliecina, ka medicīniskās rehabilitācijas kurss ir nepieciešams nelaimes gadījumā gūtā ievainojuma vai sakropļojuma seku ārstēšanai, lai būtu iespējams pārliecināties par medicīniskās rehabilitācijas nepieciešamību atbilstoši noteikumu Nr.93 6.5.apakšpunktā noteiktajam nosacījumam, ka medicīniskās rehabilitācijas kursa izmaksas atvaļinātai amatpersonai sedz ar nosacījumu, ka tas ir nepieciešams nelaimes gadījumā gūtā ievainojuma vai sakropļojuma seku ārstēšanai;  - medicīniskās rehabilitācijas iestādes, kurā plānots medicīniskās rehabilitācijas kurss, apliecinājumu par vietas rezervāciju medicīniskās rehabilitācijas kursam un paredzētajām kursa izmaksām, lai būtu iespējams pārliecināties par to, ka plānotais un atvaļinātai amatpersonai nepieciešamais medicīniskās rehabilitācijas kurss ir noteiktajā laika periodā iespējams un rezervēts, plānotā medicīniskās rehabilitācijas kursa izmaksu atbilstību veselības aprūpes pakalpojumiem, kurus atvaļinātām amatpersonām apmaksā, kā arī ārsta speciālista sniegtajām rekomendācijām.  3) Nepieciešams precizēt noteikumu Nr.93 5.punktā noteikto Iekšlietu ministrijas Centrālās medicīniskās ekspertīzes komisijas atzinuma apjomu (saturu), kas tiek sniegts Iekšlietu ministrijas veselības un sporta centram, ja tā rīcībā nav pietiekamas medicīniskās dokumentācijas par amatpersonas veselības stāvokli un ar to saistīto atvaļināšanu, ņemot vērā, ka lēmuma par tiesībām saņemt apmaksātus veselības aprūpes pakalpojumus pieņemšanai ir būtiski saņemt atzinumu ne tikai par amatpersonas veselības stāvokli atvaļināšanas laikā, bet arī veselības kaitējuma saistību ar nelaimes gadījumu, kas noticis pildot dienesta pienākumus.  4) Spēkā esošo noteikumu Nr.93 9.3.apakšpunkts nosaka, ka lai saņemtu kompensāciju par minēto noteikumu 6.4.apakšpunktā paredzēto ārstniecības personas izrakstītu medikamentu iegādi, atvaļināta amatpersona iesniedz Iekšlietu ministrijas veselības un sporta centrā ārstniecības personas izrakstītās receptes kopiju. Vienlaikus, spēkā esošo noteikumu 9.3.apakšpunkta nosacījumi nav piemērojami gadījumos, ja ārstniecības persona atvaļinātai amatpersonai ārstniecības procesā ir rekomendējusi bezrecepšu zāļu lietošanu. Saskaņā ar Farmācijas likuma 1.panta 2.punktu bezrecepšu zāles ir zāles, kuru farmakoloģiskās īpašības, stiprums, daudzums iepakojumā, lietošanas veids un lietošanas izraisītās iespējamās blakusparādības nerada tiešus vai netiešus draudus pacienta veselībai, ja tās lieto atbilstoši instrukcijai, aptiekā pacientu ambulatorajai ārstniecībai zāles izsniedzamas bez receptes.  Līdz ar to, atvaļinātai amatpersonai ne vienmēr ir iespējams iesniegt Iekšlietu ministrijas veselības un sporta centrā noteikumu Nr.93 9.3.apakšpunktā paredzēto ārstniecības personas izrakstītās receptes kopiju.  Ņemot vērā minēto, lai bezrecepšu zāļu iegādes gadījumā Iekšlietu ministrijas veselības un sporta centrs, pieņemot lēmumu par izmaksu kompensāciju, varētu pārliecināties, ka zāles ir nepieciešamas un iegādātas konkrētas atvaļinātas amatpersonas ārstēšanai, projekts paredz papildināt spēkā esošos noteikumus Nr.93 ar nosacījumu, ka, lai saņemtu kompensāciju par ārstniecības personas izrakstītu medikamentu iegādi, atvaļināta amatpersona iesniedz ārstniecības personas izrakstītās receptes kopiju vai izrakstu no ārstniecības iestādes medicīniskās dokumentācijas par atvaļinātai amatpersonai ārstniecības procesā rekomendētajām bezrecepšu zālēm.  Saskaņā ar Ministru kabineta 2014.gada 11.marta noteikumiem Nr.134 „Noteikumi par vienoto veselības nozares elektronisko informācijas sistēmu” 2016.gadā tika uzsākta elektroniskās receptes lietošana, līdz ar to, spēkā esošie noteikumi Nr.93 papildināmi ar nosacījumu, ka lai saņemtu kompensāciju, atvaļināta amatpersona ir tiesīga iesniegt arī elektroniskās receptes izdruku. Tāpat, ievērojot Ministru kabineta 2005. gada 8. marta noteikumos Nr. 175 “Recepšu veidlapu izgatavošanas un uzglabāšanas, kā arī recepšu izrakstīšanas un uzglabāšanas noteikumi” 46. punktā lietoto terminoloģiju, nepieciešams noteikumus Nr.93 papildināt ar nosacījumu, ka atvaļināta amatpersona var iesniegt ne tikai receptes kopiju, bet arī norakstu.  Tāpat nepieciešams papildināt spēkā esošo noteikumu Nr.93 9.3.apakšpunktu ar nosacījumu, ka, lai saņemtu kompensāciju par laboratoriskiem izmeklējumiem, medicīniskās rehabilitācijas un fizikālās medicīnas pakalpojumiem, podometriju un ārstniecisko pēdu aprūpi, atvaļināta amatpersona iesniedz centrā ārsta speciālista izrakstīta nosūtījuma kopiju. Minētais papildinājums nepieciešams, ņemot vērā, ka saskaņā ar projekta 17.17..2., 17.17.3. un 17.17.4.apakšpunktu medicīniskās rehabilitācijas un fizikālās medicīnas pakalpojumus, laboratoriskos izmeklējumus, podometriju un ārstniecisko pēdu aprūpi Iekšlietu ministrijas veselības un sporta centrs apmaksā, ja pakalpojumi saņemti ar ārsta nosūtījumu, izslēdzot tādu pakalpojumu apmaksu, kam nav saistības ar ārstnieciskām indikācijām. Nosacījums par to, ka minētajiem pakalpojumam jābūt saņemtiem ar ārsta speciālista nosūtījumu ir iekļauts jau spēkā esošo noteikumu Nr.93 17.8.apakšpunktā.  Saskaņā ar Ministru kabineta 2014.gada 11.marta noteikumiem Nr.134 „Noteikumi par vienoto veselības nozares elektronisko informācijas sistēmu” 2019.gadā ir uzsākta elektroniskā nosūtījuma lietošana, līdz ar to, spēkā esošie noteikumi Nr.93 papildināmi ar nosacījumu, ka lai saņemtu kompensāciju, atvaļināta amatpersona ir tiesīga iesniegt arī nosūtījuma izdruku. |
|  | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija (Iekšlietu ministrijas veselības un sporta centrs). |
| 4. | Cita informācija | Nav |
| |  |  |  | | --- | --- | --- | | **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Iekšlietu ministrijas veselības un sporta centrs, ārstniecības iestādes (Ārstniecības iestāžu reģistrā uz 2017.gada noslēgumu reģistrētas 4 076 ārstniecības iestādes[[5]](#footnote-5)), atvaļinātas Iekšlietu ministrijas sistēmas iestāžu un Ieslodzījuma vietu pārvaldes amatpersonas ar speciālajām dienesta pakāpēm. | | 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. | | 3. | Administratīvo izmaksu monetārs novērtējums | Projekts šo jomu neskar. | | 4. | Atbilstības izmaksu monetārs novērtējums | Projekts šo jomu neskar. | | 5. | Cita informācija | Nav | | | |
|  | | |
| **III. Tiesību akta projekta ietekme uz valsts budžetu un pašvaldību budžetiem** | | |
| Projekts šo jomu neskar. | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai informētu sabiedrību par projektu un dotu iespēju izteikt viedokli, noteikumu projekts atbilstoši Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības plānošanas procesā", pirms tā iesniegšanas Valsts sekretāru sanāksmē ievietots Iekšlietu ministrijas tīmekļvietnē. |
| 2. | Sabiedrības līdzdalība projekta izstrādē | Informācija par projektu 2019.gada 25.janvārī tika ievietota Iekšlietu ministrijas tīmekļvietnes sadaļā „Sabiedrības līdzdalība” <http://www.iem.gov.lv/lat/sadarbiba_ar_nvo/diskusiju_dokumenti/> ar aicinājumu līdz 2019.gada 11.februārim rakstiski sniegt viedokli par projektu. |
| 3. | Sabiedrības līdzdalības rezultāti | Pēc noteikumu projekta ievietošanas Iekšlietu ministrijas tīmekļvietnē 2019.gada 7.februārī tika saņemts Latvijas Iekšlietu darbinieku arodbiedrības viedoklis, kurā tika izteikts atbalsts izstrādātajam tiesību aktu projektam bez iebildumiem un priekšlikumiem.  Citi viedokļi par noteikumu projektu no sabiedrības pārstāvju puses nav saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Iekšlietu ministrijas veselības un sporta centrs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde tiks nodrošināta esošo institūciju ietvaros, līdz ar to tas neparedz jaunu institūciju izveidi vai esošo institūciju likvidāciju vai reorganizāciju. |
| 3. | Cita informācija | Nav. |

Iekšlietu ministrs Sandis Ģirģens

Vīza:

valsts sekretārs Dimitrijs Trofimovs

4183

10.09.2019 13:40

1. <http://www.vmnvd.gov.lv/lv/datu-bazes/rstniecb-izmantojamo-medicnisko-tehnoloiju-datu-bze?cat=115#cat115> [↑](#footnote-ref-1)
2. <http://www.vmnvd.gov.lv/lv/datu-bazes/rstniecb-izmantojamo-medicnisko-tehnoloiju-datu-bze?cat=114#cat114> un http://www.vmnvd.gov.lv/uploads/files/5cb48f20df01e.pdf [↑](#footnote-ref-2)
3. <http://www.vmnvd.gov.lv/lv/datu-bazes/rstniecb-izmantojamo-medicnisko-tehnoloiju-datu-bze/30-rehabilitacijas-mediciniskie-pakalpojumi/fizioterapijas-tehnoloijas> un http://www.vmnvd.gov.lv/lv/datu-bazes/rstniecb-izmantojamo-medicnisko-tehnoloiju-datu-bze/29-fizikls-medicnas-pakalpojumi [↑](#footnote-ref-3)
4. <http://www.vmnvd.gov.lv/lv/datu-bazes/rstniecb-izmantojamo-medicnisko-tehnoloiju-datu-bze?cat=114#cat114> un http://www.vmnvd.gov.lv/uploads/files/5cb48f20df01e.pdf [↑](#footnote-ref-4)
5. Veselības inspekcijas 2017.gada publiskais pārskats (<http://www.vi.gov.lv/uploads/files/VI_Publ_parskats_2017(3).pdf> ) [↑](#footnote-ref-5)